Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZASEKONDARI 

Teknolojia ni maarifa ya sayansi yaliyowekwa katika matumizi ya kitu kama vile zana au mitambo katika viwanda, kilimo, ufundi au mawasiliano. Teknolojia hii imeleta faida na madhara katika shule za sekondari. 

Uwepo wa teknolojia katika shule za sekondari umerahisisha mambo kwani wanafunzi wana uwezo  wa kutumia vikokotoo wanapofanya kazi zao za darasani. Kwa upande mwingine, 
wanafunzi wamekuwa wavivu sana kwani hawangangani wala hawamalizi kazi zao. Teknolojia pia imewafanya wanafunzi waburudike kwani wengi huekewa televisheni na kuonyeshwa video na nyimbo zinazowaburudisha. Nyimbo hizo huwafanya kuwa wachangamfu. Kwa kutoona faida hii, wanafunzi wameamua kuweka nyimbo chafu na kuona video mbaya zinzaowaharibu.

Teknolojia imewawezesha wanafunzi kupata masomo ya mitandaoni ili kuongeza ujuzi walio nao. Licha ya kuongeza ujuzi, hata kukitokea janga lisilowawezesha kwenda shuleni, wao huweza kusoma wakiwa nyumbani. Licha ya faida hiyo,  wanafunzi wameamua kutafuta mambo yasiyowahusu na yaliyowazidi umri katika mitandao hiyo. Wanafunzi wameletewa masomo ya tarakilishi ambayo huwawezesha kujua mambo mengo tofauti ya nchini na ya nje ya nchi. Wanafunzi. hao  wameamua kufanya utafiti kuhusu jinsi ya kutoroka  shuleni na kuiba vitu ofisini, hi huchangia utovu wa nidhamu. 
Wanafunzi wamefanyiwa mambo kuwa rahisi. Pia katika upande wa kununua vitu kwa kutumia mtandao kama vile viatu vya shule, mabegi na hata sare za shule. Lakini kwa upande mwingine, wanafunzi wamesababisha kutumika vibaya kwa fedha za wazazi wao. Simu zilizo shuleni ambazo ni za walimu huwasaidia sana wanafunzi wanapotaka kuzungumza na wazazi wao. Pia wanapotaka kuenda nyumbani, hupata nauli kutumia simu hizo. Kwa sababu wazazi hawajui nambari za walimu wote wa shuleni, mara nyingi wao hudanganywa na wakora na kuwapora pesa zao.